
REZUMAT 


Muzica romantică se caracterizează prin fluctuații mari de tempo și dinamică. Rubato este 
una dintre principalele caracteristici stilistice ale muzicii lui Chopin. Numeroase studii 
identifică modificările expresive de tempo („expressive timing”) si „tiparele expressive” pe 
care interpreţii le creează în timpul interpretării unei piese prin adoptarea unui program 
motric: formularea și executarea ideilor muzicale trec prin corp. Rubato este modificarea 
expresivă a tempoului („expressive timing”) prin care interpretul reflectă şi dă expresie 
structurilor muzicale ierarhice. Alte studii se concentrează asupra relaţiilor dintre legile 
mișcării fizice şi realizarea modificărilor expresive de tempo („expressive timing”). 
Cercetarea de faţă arată modul în care tinerii pianisti care simt oscilatiile de tempo din 
Mazurca lui Chopin în propriul corp produc tipare expresive de rubato în interpretările lor. 
Asimilarea şi redarea stilului pianistic rubato prin mişcările corpului a contribuit la 
dezvoltarea unui program motric pentru îmbunătăţirea performanţelor interpretative ale 
pianiştilor. 


Cuvinte cheie: proces de învăţare, interpretare corectă, abilități motorii, componentă 
stilistică, percepție muzicală 

De câte ori ascultăm muzică romantică, ne simțim invaluiti de atmosfera 
magică transmisă de interpret prin interpretările sale bogate în dinamism si 
fluctuații de tempo. Într-un studiu asupra interpretării muzicale desfășurat în 1997, 
Palmer afirma că interpretarea mecanică cu un tempo constant de-a lungul întregii 
piese nu reprezintă o normă adecvată atunci când interpreţii doresc să confere 
expresivitate muzicală interpretării lor. Cercetătorii din diverse domenii și 
interpreții convin asupra faptului că fluctuațiile expresive de tempo sunt o 
caracteristică stilistică a perioadei romantice. După cum afirma Windsor (2010), 
interpreții utilizează adesea modificări intenționate de tempo („expressive timing”) 
pentru a spori expresivitatea muzicală. 

Muzica de pian a lui Chopin oferă numeroase exemple de fluctuații 
expresive sub forma unui efect ritmic special și dificil de executat, numit rubato, 
care conferă expresivitate interpretării. După cum afirma Hudson în studiile sale 
(1994), rubato este o componentă a stilului de interpretare din perioada romantică. 
Analizând interpretarea Nocturnelor lui Chopin de către 17 pianiști, Molina- 
Solana, Grachten și Widmer (2010) au arătat că fiecare pianist a avut o manieră 
personală de interpretare a rubato-ului. Aceşti cercetători identifică tiparele 
specifice interpretării pianistice a stilului rubato pentru fiecare pianist. 

Cercetarea de faţă se concentrează asupra modului de predare a ritmului 
rubato şi asupra tipului de rubato. 

În special, se concentrează asupra următoarelor întrebări: 

e Este posibil ca analiza unor tipare specifice de rubato, prin intermediul 
mișcărilor corpului, să ajute elevii pianiști să înţeleagă fluctuațiile 
expresive de tempo în timpul interpretării? 

e Este mai ușor de realizat un ritm rubato prin mișcări ale corpului, decât 
prin cântat sau prin ascultarea vocii cântate? 

e in cele din urmă, poate fi această experienţă motorie utilă în dezvoltarea 
unui program motric în scopul obţinerii modificărilor expresive de tempo 
(„expressive timing”) în practica pianistică? 

Prezenta cercetare își propune să verifice: 

e Măsura în care elevii pianiști sunt influențați pozitiv în interpretarea 
ritmului rubato atunci când sunt antrenați să simtă în propriul corp 
fluctuațiile de dinamică si tempo si modificările de articulaţie. 

e Modul în care interpretarea pianistică se îmbunătățește atunci când elevii 
simt tiparele rubato în propriul corp, în comparaţie cu interpretarea 
aceleiaşi piese atunci când elevii cântă aceste tipare rubato. 

Cercetarea s-a desfășurat la Bologna, la „Centro inCanto”, în februarie 2012, cu 
participarea unor tineri elevi pianiști cărora li s-a cerut să studieze primele 
douăsprezece măsuri din Mazurca în Si bemol WN 41 de Chopin. 

Conform unor cercetări recente (Godoy si Leman 2010; Davidson si 
Correira 2007), comunicarea muzicală expresivă este transmisă in principal prin 
mișcările corpului, care sunt transformate în sunete de pianist si, in același timp, 
decodate, înțelese și interpretate de ascultător. Atât interpreţii cât şi ascultătorii se 
concentrează în mod spontan si natural asupra calității mișcărilor care produc 
sunetele în timpul interpretării. Gesturile sunt considerate a fi mișcări menite să 
comunice gânduri şi sentimente. De fapt, Camurri (2000; 2008) folosește termenul 
„gesturi expresive” referindu-se la mișcările corpului care transmit semnificaţii 
afective si emoționale. Gestul este modul prin care interpretul dă formă 
fluctuatiilor de tempo pentru a spori expresivitatea muzicală (,,expressive timing”) 
(Windsor 2010). 

Delalande (1985) vorbeşte, de asemenea, despre un gest mental care este 
un răspuns al imaginaţiei ascultătorului. Berthoz (2000), Liberman si Mattingly 
(1985) afirmă că sunetul este o simulare mentală a unei acţiuni: sunetul este 
perceput printr-o imagine mentală care ar putea corespunde procesului muzical 
care a generat sunetul. Aceasta înseamnă că există o corespondenţă între sunetul 
produs si sunetul perceput: sunetul declanșează un răspuns motric prin corp, 
asociat imaginii mentale a mișcărilor folosite pentru producerea sunetului. 
Friberg&Sundberg (1999) insistă asupra relaţiei dintre mișcarea întregului corp si 
interpretarea muzicală. Ei pornesc de la ipoteza că un ritardando final este corect 
din punct de vedere muzical atunci când poate fi asociat experienţei noastre 
locomotorii. Ei au constatat că există o concordanţă între curba medie a vitezei 
alegătorilor ajunși la final și curba medie a tempoului de la finalul înregistrărilor 
de muzică baroc. Modelul cinematic al acestora compară ritmul muzical cu 
mișcarea fizică. 

Interpretarea muzicală este rezultatul unor abilități cognitive şi motorii. 
După ce analizează piesa muzicală, interpretul schimbă structurile muzicale (Spiro, 
Rink, Gold 2011) pentru a obține un tempo fluctuant, expresiv („expressive timing”), 
cu ajutorul gesturilor. Analizând interpretarea muzicală, Palmer (1997) identifică 
aspectele individuale care diferenţiază interpretul si aspectele normative ale 
interpretării acestuia. Aspectele normative sunt legate de funcţiile cognitive de 
grupare, identificare a unităţii, extragere a temei, elaborare și organizare ierarhică. 
Interpretarea muzicală este constrânsă de proprietăți sintactice specifice stilului 
care transcend interpretările individuale. Elementele sintactice primare sunt metrul 
si grupul (Cooper & Meyer 1960). Metrul se referă la caracteristicile periodice; 
grupul se referă la segmentarea unei secvențe în subsecvente mai mici, care 
formează nivelurile ierarhice. Clarke (1988), Palmer (1989, 1997) şi Sloboda (1983) 
afirmă că dinamica temporală, articulaţia și variațiile timbrale expresive sunt 

strâns legate de structura muzicii şi de proprietăţile sale sintactice specifice stilului. 
Palmer (1989) si Repp (1990-1992), Shaffer (1980) si Todd (1985) îşi concentreze 
atentia asupra fluctuatiilor expresive de tempo care apar in faza de decelerare de la 
sfârşitul fiecărei fraze muzicale. Această decelerare este un fel de strategie 
interpretativă care ajută la conturarea și delimitarea diferitelor niveluri ale frazei în 
cadrul unei structuri muzicale articulate. 

Rubato, conform definiţiei lui Hudson (1994), este o serie de fluctuații 
expresive simultane ale tempoului, sub forma unor accelerări si încetiniri ale 
vitezei în toate segmentele unei piese muzicale. În această formă a apărut pentru 
prima dată în Theorie der Tonkunst (1789) de Christian Kalkbrenner, iar în 
perioada romantică a devenit tot mai frecvent utilizat în interpretarea muzicală. 
Rubato este o componenta stilistică a muzicii romantice, fiind totodată o modalitate 
de modificare a tempoului pentru a spori expresivitatea în cadrul unei structuri 
muzicale. Acesta are un scop comunicativ si interpretativ care se amplifică prin 
analiza structurilor muzicale. După observarea atentă a acestor structuri, se pot 
determina caracteristicile interpretative alese de instrumentiști (Windsor 2011, 
Spiro, Rink şi Gold 2011). În această privinţă, muzicologia încearcă să înțeleagă 
dacă acestea sunt aspecte structurale specifice ale unei compoziţii, sau dacă 
intervenţia interpretativă a pianistului este cea care influențează în cea mai mare 
parte ritmul rubato şi alte inflexiuni temporale. 

În continuare sunt analizate și comparate două interpretări în stil rubato 

(Ashkenazy Decca 1996 și L. Zilberstein Deutsche Grammophon 1999) ale primelor 
douăsprezece măsuri din Mazurca lui Chopin WN 41, aceleași care sunt folosite în 
experimentul descris mai jos. 
Exemplul 1 prezintă primele douăsprezece măsuri, împărţite în Introducere și 
Secţiunea A, în timp ce în Figura 1 sunt comparate variațiile de tempo executate de 
cei doi pianiști. Pentru analiza celor două interpretări s-a folosit programul Sonic- 
Visualizer. Acest program a măsurat în secunde timpul scurs între un timp 
(pătrime) si următorul. În urma măsurătorii a rezultat viteza metronomică indicată 
pe axa y. Această metodă de colectare a datelor va fi descrisă pe larg mai târziu, 
atunci când va fi folosită la analiza interpretărilor elevilor. 

Exemplul 1 F : Mazurca de Chopin in Si bemol major WN41. În acest exemplu, au fost 
indicaţi și numărați 35 de timpi. 

Figura 1 L: Variatiile de tempo în interpretările lui Zilbernstein si VI. Ashkenazy. 

După cum se vede în Figura 1, Zilbernstein menţine viteza metronomică 
inițială de aproximativ 160. În rubato-ul interpretat de aceasta există câteva 
accelerando-uri pe anumiţi timpi şi două rallentando-uri pe timpul 4 si pe ultimul 
timp. După fiecare accelerando sau rallentando, ea revine la viteza metronomica 
iniţială. 

În schimb, stilul abordat de Ashkenazy este mai liber: în rubato-ul executat 
de acesta viteza metronomului urcă la peste 200. Ashkenazy revine la tempoul 
initial după timpul 10, oferind o interpretare ce alternează între accelerando si 
rallentando. 

Există unele puncte comune. În ambele interpretări: 

e rallentando pe timpul 4; 
e pregătirea Sectiunii A pe timpul 10 și ritardando final, dar cu două abordări 
diferite. 

În privința pregătirii Sectiunii A, abordarea lui Ashkenazy constă într-o 
viteză treptat descrescătoare pe timpii 10, 11 şi 12, urmată de creşterea vitezei 
începând de pe timpul 13, la începutul secțiunii A. În schimb, abordarea lui 
Zilberstein constă dintr-o ușoară iutire a tempoului înainte de Secţiunea A, urmată 
de revenirea la tempoul iniţial. În ritardando-ul final, interpreţii optează pentru 
două strategii diferite. Zilberstein incetineste tempoul pe timpii 34 si 35, fata de cel 
inițial; Ashkenazy, în schimb, accelerează tempoul începând de pe timpul 31, apoi 

îl încetinește treptat până la final. Este de asemenea interesant de remarcat faptul 
că ambii interpreţi accelerează tempoul pe triolete, pe timpii 16, 22 si 28. 

În experimentul efectuat la Bologna, elevii au învăţat primele 
douăsprezece măsuri ale Mazurcii după un model de interpretare sugerat de 
profesorul coordonator al studiului. Acest model este în concordanţă cu toate 
rezultatele măsurătorilor și cu studiul analitic al celor două interpretări prezentate 
mai sus. 

Principalele caracteristici ale modelului sunt: 

e indicațiile scrise de Chopin în partitură: stretto, însemnând accelerando in 
acea parte 

e structura formală: Introducere si Secțiunea A 

e sugestiile interpretative ale lui Ashkenazy și Zilberstein și în special 
accelerarea tempoului pe secvenţa ritmică alcătuită din optimi si triolete. 

e rallentando în fraza finală. 

Următorul model constă din opt puncte ale tiparului de rubato: 

1) Stretto, scris de Chopin, între prima și a doua măsură: accelerando între timpii 4 şi 
6 

2) Rallentando în măsurile 3 si 4, echilibrat de stretto între timpii 7 și 12, pregătind, 
în același timp, trecerea spre Secţiunea A. 

3) Accelerando în măsurile 5 şi 6, pe timpii 15 şi 16 

4) Accelerando în măsurile 7 si 8 (timpii 21 şi 22) 

5) Rallentando în măsurile 8 şi 9 (timpii 24 şi 25) 

6) Accelerando în măsurile 9 şi 10 (timpii 27 şi 28) 

7) Rallentando în măsurile 10 şi 11 (timpii 30 şi 31) 

8) Rallentando în măsura 12, la sfârşitul timpilor 34 şi 35. 

Exemplul 1 bis de mai jos prezintă cele opt puncte desfășurate pe partitura 


SS a a 


muzicală. Elevii au învăţat acest model mai întâi prin exerciţii cântate, apoi prin 
mișcări corporale specifice. 


Exemplul 1 bis : Mazurca în Si bemol major WN 41 de Chopin, cu indicarea celor opt puncte 
propuse în model pentru o posibilă interpretare în stil rubato. 

Mai jos este explicația experimentului: 
Subiectii 

La experiment au participat sapte elevi pianisti cu varste cuprinse intre 11 
si 13 ani. 
Materiale 

e Primele douăsprezece măsuri din Mazurca în Si bemol major WN 41 de 
Chopin 

e Reportofon digital pentru înregistrarea datelor 

e Calculator și programul software Sonic-Visualizer pentru analiza datelor. 
Elevii au fost împărţiţi în două grupe, pentru patru lecţii de pian cu o 

durată de câte o oră. Cele două grupe au lucrat cu aceeași metodă. 

1) Lecţia nr. 1 referitoare la Introducere (Ex. 1 bis), urmând instrucţiunile 
primite cu voce cântată 

2) Lecţia nr. 2 referitoare la Introducere (Ex. 1 bis), cu învățarea mișcărilor 
corporale specifice. 

3) Lecţia nr. 3 referitoare la Secţiunea A (Ex. Ibis), urmând instrucţiunile 
primite cu voce cântată 

4) Lecţia nr. 4 referitoare la Secţiunea A (Ex. Ibis), cu învăţarea mișcărilor 
corporale specifice. 

Folosirea vocii cântate înseamnă interpretarea primelor douăsprezece 
măsuri conform celor opt puncte ale modelului de rubato prezentat în Exemplul 
Ibis. Elevii au ascultat profesorul și apoi au interpretat primele douăsprezece 
măsuri ale piesei lui Chopin, urmând instrucțiunile profesorului. 

Învăţarea mișcărilor corporale înseamnă propunerea unei serii de mișcări 
corporale care să permită elevilor să simtă în propriul corp cele opt puncte ale 
modelului de rubato (Ex. 1bis). 

Pentru partea de Introducere, conform punctelor modelului de rubato 
(primul si al doilea): 

1) Elevii au batut din palme pe note. 

2) Elevii au pășit pe ritmul fiecărei note in timp ce cântau. 

3) Elevii au păşit pe ritmul fiecărei note in timp ce băteau din palme pe 
fiecare pătrime din cadrul fiecărei doimi si doimi cu punct, respectiv pe a 
doua și a treia pătrime interioară. 

Pentru Secţiunea A, conform punctelor din modelul de rubato (de la 
punctul 3 până la punctul 8): 

1) Elevii au cântat melodia în timp ce mergeau pe pătrimi. 

2) Elevii au păşit pe fiecare timp, bătând din palme pe pătrimi. 

3) Elevii au trasat în aer variațiile ritmice si agogice, ţinând o eșarfă de 

ambele capete în timp ce cântau melodia. 


30 


Au fost comparate diferitele interpretări pentru a se determina modul în 
care anumite mișcări ale corpului pot influenţa interpretarea expresivă a rubato- 
ului. În cadrul comparatiei s-a măsurat timpul scurs între un timp și următorul. 

Fiecare elev a executat cele douăsprezece măsuri ale Mazurcii lui Chopin 
de cinci ori: 

Înregistrarea nr. 1: elevii au interpretat fără nicio sugestie din partea profesorului. 
Această înregistrare nu a fost analizată sau comparată cu celelalte. 

Următoarele înregistrări au fost analizate: 

Înregistrarea nr. 2: după ascultarea instrucţiunilor cântate ale profesorului pentru 
Introducere. 

Înregistrarea nr. 3: după mișcările corporale efectuate de profesor pentru 
Introducere. 

Înregistrarea nr. 4: după ascultarea instrucţiunilor cântate ale profesorului pentru 
Secţiunea A. 

Înregistrarea nr. 5: după mișcările corporale efectuate de profesor pentru Secţiunea 
A. 

Pentru analizarea înregistrărilor s-a folosit programul software Sonic- 
Visualizer. Datele colectate au fost analizate prin măsurarea numărului de secunde 
dintre un timp si următorul. Sistemul de măsurare a fost studiat de Silvia Malbran 
şi se bazează pe divizarea intervalului de timp în 480 de bătăi. Programul permite 
o toleranţă de aproximativ 60 de bătăi (la o viteză de metronom de 150): sunetele 
înregistrate în acest interval de timp nu au fost luate în considerare, deoarece nu au 
putut fi auzite. 

Figura următoare (Fig. 2) prezintă comparatia dintre înregistrările nr. 4 și 5: 

1) Înregistrarea nr. 4 pe baza instrucţiunilor cântate. 

2) Înregistrarea nr. 5 cu mișcările corporale specifice. 
Figura 2 prezintă variațiile de viteză pe cei 35 de timpi ale Mazurcii executate de 
unul dintre elevi. 


Figura 2. Pe axa y, viteza metronomului; Pe axa x, cei 35 de timpi cu cele opt puncte ale 
modelului de rubato; numerele de la 1 la 12 se referă la cele 12 măsuri. 

Variația de viteză este mai putin evidentă în Introducere si mai accentuată în 
Secţiunea A, în special între timpii 27 - 35. 

Desenul de mai jos prezintă comparatia între înregistrările nr. 4 si 5 ale 
fiecărui elev, pe baza instrucţiunilor cântate si a mișcărilor corporale specifice, 
respectând cele opt puncte ale tiparului de rubato. 

Fiecare bloc este un tipar de rubato şi prezintă o variaţie ritmică: blocurile 
negre indică executarea corectă a celor opt puncte conform instrucțiunilor primite; 
blocurile hasurate indică executarea partial corectă a celor opt puncte, conform 
instrucțiunilor primite. Niciunul dintre blocuri nu indică variații de tempo. 


Desenul A 

Dupa cum se poate observa in desenul de mai sus, dupa experienta 
motrică, numărul de coloane este mai mare. În desenul B, majoritatea elevilor au 
executat, chiar dacă numai partial, un număr mai mare de puncte decât indică 
înregistrările ilustrate în desenul A. 

Figura 3 de mai jos prezintă rezumatul datelor cantitative ale celor două 
înregistrări pentru fiecare dintre cele opt puncte ale modelului de rubato. 

Pentru fiecare dintre cele opt puncte este indicat numărul de elevi care au 
executat ritmul rubato, precum si modul în care l-au interpretat. 


Figura 3 

Figura 3 indică măsura in care experiența motrică îmbunătățește 
interpretarea rubato-ului de către elevi. Referitor la punctul 2 al modelului de rubato 
(P.2) al structurii muzicale alcătuite din Introducere şi Secţiunea A (vezi Ex. Ibis), 
se observă că acesta a fost interpretat de cinci elevi. Un student a executat corect, în 
timp ce ceilalți patru l-au executat doar parţial corect. Se observă că urmând 
instrucțiunile cântate, un elev interpretează rubato-ul corect, iar ceilalți doar partial 
corect. 

Accelerarea mișcării la punctul 3, după cum se observă în trioletul din 
Exemplul 1 bis, este realizată de patru elevi după ce execută anumite mișcări 
corporale specifice, în timp ce niciunul dintre elevi nu accelerează mișcarea 
urmând instrucţiunile cântate. 

În ceea ce privește ritardando-ul final cu executarea mișcărilor corporale 
specifice, elevii au executat punctul 8 al modelului de rubato după cum urmează: 
cinci elevi l-au executat corect si doar doi elevi l-au executat partial corect. Putem 
observa că urmând instrucţiunile cântate, doar trei elevi îl execută corect. 

Având în vedere scopul acestui studiu de a determina măsura în care 
elevii pianiști sunt influențați pozitiv în executarea rubato-ului atunci când sunt 
antrenați să simtă în propriul corp oscilatiile de dinamică si tempo și schimbările 
de articulație, rezultatele indică o îmbunătăţire a capacității studenţilor de a 
interpreta ritmul rubato. Figura 3 indică faptul că mișcările corpului sunt mai 
eficiente decât simpla utilizare a vocii, care continuă să fie foarte utilă în 
comunicarea sensurilor muzicale în cadrul lecţiilor instrumentale. 

Rezultatul acestui studiu este încurajator, oferind o nouă perspectivă de 
observare a modului de interpretare a stilului rubato în cazul fiecărui elev. Acest 
studiu analizează, de asemenea, legătura dintre motivaţie si utilizarea mișcărilor 
corporale în scopul îmbunătăţirii calităților expresive si stilistice ale tinerilor 
muzicieni. 

Personal, am observat că elevii mei au fost mai motivaţi să execute un 
tempo rubato și, în general, să cânte la pian. În timpul activităţilor motrice, elevii au 
fost fericiţi să isi folosească corpul pentru a progresa mai rapid. În înregistrările 
efectuate cu executarea mișcărilor corporale se observă că interpretările elevilor se 
caracterizează printr-un sunet și un tușeu mai expresiv. 

